**LÄHTEÜLESANNE PARALEPA METSA ÕPPERAJA PROJEKTEERIMISEKS**

**Käesoleva töö raames tellitakse RMK uue külastuskorraldusliku taristu: Paralepa metsa õpperaja**, mis asub Lääne maakonnas, Haapsalu linnas, kinnistul Ungru tee 16, sihtotstarbega üldkasutatav maa 100%*;* katastritunnusega 18301:016:0110 (riigivara reg nr KV3291); kinnistul Haapsalu metskond 24, sihtotstarbega maatulundusmaa 100%*;* katastritunnusega 67401:001:0668 (riigivara reg nr KV3306); kinnistul Ungrumetsa, sihtotstarbega maatulundusmaamaa 100%*;* katastritunnusega 67401:001:0264(riigivara reg nr KV16668); kinnistul Paralepa tuletorn 472, sihtotstarbega transpordimaa 100%*;* katastritunnusega 67401:001:1090 (riigivara reg nr KV1433) ja kinnistul Ranna tee 1/Paralepa puhkeala, sihtotstarbega üldkasutatav maa 100%*;* katastritunnusega 18301:016:0026 (munitsipaalomand),  **ehitusprojekt**.

Projekteerimistöö eesmärk on RMK Paralepa metsa õpperaja ehitusprojekt, mis vastab standardile EVS 932:2017 (Ehitusprojekt) ning Majandus- ja taristuministri määrusele nr. 97 (RT I, 18.07.2015, 7),

**Projekteerimistöö aluseks on mh Haapsalu Linnavalituse projekteerimistingimused - 2411802/02874.**

Koostatud projekt peab tuginema ja projekteerija peab projekti koostamisel ja tööde tegemisel juhinduma antud projekteerimistööd käsitlevate Eesti Vabariigis ja alal kehtivate õigusaktide, standardite, normdokumentide ja juhendite terviktekstidest. Projekteerimisel arvestada kõigi kitsenduste ja piirangutega alal, mh käesoleva lähteülesande punktis 5 tooduga. Külastusobjekti kaitseväärtuste väljavõte on toodud käesoleva dokumendi lisana.

Projekteerimistööde käigus tuleb:

koostada rajatiste projekt vastavalt käesolevale lähteülesandele ja muudele alusdokumentidele (vt. lisad);

* tellida geodeetiline mõõdistusjoonis;
* koostada eelprojekt;
* koostada tööprojekt;
* koostada projekti tööde organiseerimise osa, sh:
  + transpordi liiklusskeemid ja vastava märgistuse paiknemine;
  + materjalide ladustamise kohad;
  + vajadusel seada looduskaitselistest vm piirangutest tulenevalt ehitustööde teostamisele ajalised vm piirangud (kooskõlastatult Keskkonnaametiga);
  + vajadusel seada transpordile ja ehitustehnikale piirangud;
  + ehitusaegne jäätmekäitlus
* koostada rajatiste hooldusjuhend
* hankida
  + ehitusluba/ehitusteatis (riigilõivu tasub tellija)

**1. TARISTU EESMÄRK ja KÜLASTUSKOORMUS**

Õpperaja planeeritav taristu on mõeldud avalikuks kasutamiseks.

Paralepa ja Pullapä mets on Haapsalu linnaelanike hulgas väga populaarne vaba aja veetmise, jalutamise ja sportimise koht. Metsa lähedale jääb ka Fra Mare Thalasso Spa, mille kliendid samuti kasutavad metsaradu jalutamiseks ja tervisespordi harrastamiseks. Samuti pakuvad mets ja metsarajad Haapsalu koolide ja lasteaedade õpilastele võimalusi loodushariduslike sündmuste läbiviimiseks ja õppekäikude korraldamiseks.

Paarkümmend aastat tagasi rajati Läänemaa Keskkonnateenistuse poolt metsaradade baasil metsanduslik õpperada, mis erinevate asjaolude ja riigiasutuste muutuste tuules jäi objekti arendus- ja hooldustegevustest välja. Haapsalu linna algatusel ja RMK koostöös on leitud, et tuleks rajada RMK Paralepa metsa õpperada (asendiplaan lisas 1), mis tutvustaks linna lähedal metsade majandamise põhimõtteid, metsa elustikku, Paralepa ja Pullapä metsa pärandkultuuri objekte ning metsa kõrvalkasutust.

Õpperaja projekteeritavad rajatised peavad tagama:

* külastajate teavitamise – 2 suurt infotahvlit (raja kahte erinevasse nn alguspunkti, kus on ka parkla: Ranna parklasse Fra Mare juures ja Peetrikivi puhkekoha juures Paralepa metsas), 18 väiksemat huvipunkti tahvlit rajale;
* külastajate suunamise – planeerida vajalikud suunaviidad, viidapostid ja rajamärgistus puudele, 1 purre üle kraavi;
* puhkevõimaluste loomise – rajatrassile 5 pingi kavandamine.
* universaalse kasutuse – kogu taristu projekteerimisel arvestada universaalse disaini põhimõtetetga ning erinevate külastajagruppidega sh lahendada osaliselt rada ka liikumispuudega külastajate vajadustele sobivana.

Projekteerimisel lähtuda materjalide valikust, mis tagaks objekti taristu pikaajalise kasutuse ja arvestaks linna lähedusest tulenevat suurt kasutuskoormust, samuti võiks materjalide valikul arvestada vastupidavust vandalismile. Taristu projekteerimisel arvestada linna läheduse ja metsa keskkonda sobituva stiiliga.

Projektis arvestada Haapsalu linnavalitsuse väljastatud projekteerimistingimustega 2411802/02874.

**2. TARISTU FUNKTSIOONID JA kasulikUD pinNAd**

|  |  |
| --- | --- |
| PÕHIFUNKTSIOON | *Metsakaitseline külastajat suunav taristu* |
|  |  |

**3. TARISTU ANDMED, ASENDIPLAANILINE LAHENDUS**

|  |  |  |
| --- | --- | --- |
| Taristu element | kogus | täpsustus |
| objektitahvlite alused | 2 | Suured kaardi ja rajaskeemiga objektitahvli alused |
| huvipunktitahvlite alused | 18 | Väiksemad huvipunktitahvlite alused |
| viidapostid | Ca 20 | Viidapostid |
| suunaviidad | Vastavalt vajadusele ja projektlahendusele | Kirjete ja piktogrammidega viidad, vastavalt projekteeritavale stiilile ja RMK teavitamise juhendmaterjalile |
| purre | 1 | Ca 6 m purre üle kuivenduskraavi |
| pingid | 5 | Seljatoega ja käetugedega, loodusesse sobivad, kohtkindlalt maastikule paigaldatud pingid |
| rada | jm | Teha ettepanekuid rajakatendi lahenduste osas märjematel lõikudel |
| ligipääsetavusega rajaosa | jm | Kavandada osa rajast ligipääsetavana |
|  |  |  |
|  |  |  |

**4. RAJATISTE TEHNILISED ANDMED, NÕUDED**

|  |  |
| --- | --- |
|  |  |
| **Õpperaja elemendid**  - suurte objektitahvlite alused  - huvipunkti tahvlite alused  - viidapostid  - viidad  - pingid  - purre | (1300 x 900 mm on tahvli mõõt) 2000x1000  A3 tahvlile  Viidapostid, tulbad vms erilahendus, mille külge on võimalik paigaldada 1 või enam viita  Viidad – kirjete ja piktogrammidega varustatud (vastavalt "Juhis külastustaristu infomaterjalide kujundamiseks"  Seljatoega ja käetugedega, kohtkindlalt maastikule kinnitatud, muu taristu stiiliga ja linnalähedasse metsakeskkonda sobivad 3 kohalised pingid  Ca 6 m pikk 1 m lai, vajadusel käsipuudega purre, arvestada, et sobiks nii jalgsi kui jalgrattaga v lapsevankriga ületamiseks |
| -rajad | Teha ettepanekuid rajakatendi lahenduste osas märjematel lõikudel, võimalusel kavandada osa rajast ligipääsetavana ka ratastoolis jms erivajadusega külastajatele. |

**5. KAITSET JA TEGEVUSI REGULEERIVAD AKTID**

|  |  |  |
| --- | --- | --- |
| *Seadused* | [*Looduskaitseseadus*](https://www.riigiteataja.ee/akt/110072020057?leiaKehtiv) | *Objektile jääb kaitsealuse liigi püsielupaiga sihtkatisevöönd. Objekt jääb osaliselt ranna või kalda piiranguvööndisse.*  *Objekt jääb osaliselt ranna või kalda ehituskeeluvööndisse.*  *Objektile jääb kaitsealuste liikide leiukohti.* |
| [*Metsaseadus*](https://www.riigiteataja.ee/akt/110072020075?leiaKehtiv) | *Järgida Metsaseadusest tulenevaid piiranguid. Alale jäävad vääriselupaigad.* |
| [*Veeseadus*](https://www.riigiteataja.ee/akt/110122020036?leiaKehtiv) | *Järgida Veeseadusest tulenevaid piiranguid.* |
| [*Liiklusseadus*](https://www.riigiteataja.ee/akt/110122020015?leiaKehtiv) | *Parkimine ja liikluskorraldus peab olema reguleeritud vastavalt Liiklusseaduses sätestatud korrale.* |
| [*Tuleohutuse seadus*](https://www.riigiteataja.ee/akt/110122020035?leiaKehtiv) | *Järgida Tuleohutuse seadusest tulenevaid piiranguid.* |
| [*Ehitusseadustik*](https://www.riigiteataja.ee/akt/110122020005?leiaKehtiv) | *Järgida Ehitusseadustiku sätteid.* |
| [*Planeerimisseadus*](https://www.riigiteataja.ee/akt/111062024012?leiaKehtiv) | *Järgida Planeerimisseaduse sätteid.* |
|  | [*Ruumiandmete seadus*](https://www.riigiteataja.ee/akt/113032019152?leiaKehtiv) | *Alale jäävad geodeetilised märgid.* |
| Määrused, nõuded, planeeringud, arengukavad | [*Majandus- ja taristuministri määrus nr 73. „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“*](https://www.riigiteataja.ee/akt/128062015004?leiaKehtiv) | *Alale jääb mh eletripaigaldisi.* |
|  | *Kliimaministri 17.11.2023 määrus nr 71 „*[*Tee projekteerimise normid*](https://www.riigiteataja.ee/akt/122112023009)*“* |  |
|  | *Majandus- ja taristuministri määrus nr 43* [*„Nõuded ajutisele liikluskorraldusele“*](https://www.riigiteataja.ee/akt/119072018012) |  |
|  | *Majandus- ja taristuministri määrus nr 34* „*[Topo-geodeetilisele uuringule ja teostusmõõdistusele esitatavad nõuded](https://www.riigiteataja.ee/akt/119042016003)*“ |  |
|  | *Keskkonnaministri 28.06.2013 määrus nr 50 „*[*Geodeetiliste tööde tegemise ja geodeetilise märgi tähistamise kord, geodeetilise märgi kaitsevööndi ulatus ning kaitsevööndis tegutsemiseks loa taotlemise kord“*](https://www.riigiteataja.ee/akt/103072013014?leiaKehtiv) | *Alale jäävad geodeetilised märgid.* |
|  | [*Haapsalu linna üldplaneering*](https://www.haapsalu.ee/uldplaneering) |  |
|  | *Ettevõtlus ja infotehnoloogiaministri 29.05.2018 määrus nr 28 "*[*Puudega inimeste erivajadustest tulenevad nõuded ehitisele*](https://www.riigiteataja.ee/akt/131052018055)*"* | *Projekteerimisel arvestada määruse sätetega.* |
| RMK sisesed korrad, juhendid | *RMK külastusobjektide komplektsuse ja korrasoleku juhis* | *Lisatud lähteülesandele (lisa 3).* |
| [*RMK firmastiili käsiraamat*](https://media.rmk.ee/files/RMK_CVI_2013.pdf) |  |
| *Juhis külastustaristu*  *infomaterjalide kujundamiseks* | *Lisatud lähteülesandele (lisa 4)* |
| Standardid | EVS 939:2020 “Puittaimed haljastuses. Osa 3: Ehitusaegne puude kaitse” |  |
| Universaalse disaini juhendmaterjalid | [*Loodusradade ligipääsetavuse kontroll-loend*](https://epikoda.ee/media/pages/mida-me-teeme/trukised/edc3c61923-1650973705/loodusradade-ligipaasetavuse-kontrollloend-est.pdf) |  |
| [*Kõiki kaasava elukeskkonna kavandamine ja loomine*](https://www.astangu.ee/sites/default/files/media/koiki_kaasava_elukeskkonna_kavandamine_loomine.pdf) |  |

**6. NÕUDED HOONE (RAJATISE) KUJUNDUSELE, MATERJALIDELE**

|  |
| --- |
| - uue projekteeritava taristu kujundus peab mõjuma ühtse tervikuna, sobima ümbritsevasse keskkonda ning arvestama lähiümbruse väljakujunenud arhitektuurset eripära, kujunduslikku stiili ja ehitustavasid;  - projekteeritavad taristu elemendid peavad maastikku sobituma ning tagama võimalikult maastiku hea seisundi säilimise olema samas visuaalselt atraktiivsed ja võimalusel uuenduslikud;  - taristu rajamiseks kasutatavad materjalid peavad olema loodusmaastikku sobituvad, ilmastikukindlad, võimalikult pika kasutuseaga, keskkonnasõbralikud. Võimalusel kasutada uuendusliike materjale (nt. termopuit, ringmajanduse materjalid);  - kinnitusvahendid kuumtsingitud, va. juhul, kui pikemaajalise hea seisundi säilimiseks on otstarbekas kasutada teisi lahendusi;  - taristu projekteerida lähtudes universaalse disaini põhimõtetest;  - arvestada osal (pigem Ranna parkla poolses rajaosas) rajal erivajadustega külastajate ja ligipääsetavusega. |
| |  | | --- | | **Lõplik materjalide valik ja projektlahendused tuleb projekteerimise käigus kooskõlastada tellijaga.** | |

**7. MUUD ERINÕUDED**

|  |
| --- |
| 1. Projekt peab mh sisaldama detailset ehitustööde ja materjalide loetelu koos mahtude määramisega, mis võimaldab ehitustööde (riigi)hanke läbiviimist ja ehitushinna määramist.  2.Projektiga ettenähtud tööd, mis mõjutavad otseselt piirinaabreid (nt läbisõit krundilt, ajutine maakasutus vms) tuleb projekteerimise käigus kirjalikult kooskõlastada.  3.Projektis vajadusel määratleda tööde tegemiseks sobiv aeg vastavalt [lindude pesitsusperioodile vm ajale (täpne aeg kooskõlastada Keskkonnaametiga), ilmastiku või maastiku oludele vt tingimustele või piirangutele.  4.Projekti seletuskirjas juba eelprojektis mh käsitleda eraldi peatükkidena keskkonnakaitse meetmeid (sh maastiku kaitsemeetmed ehitustööde raames, materjalide transpordi aeg, viis jms) ning jäätmekäitlust ehitustööde raames.  5. Jooniste autoriõigused lähevad töö üleandmisega üle RMK-le. |

**8. PROJEKTEERIMISTÖÖDE TÄHTAJAD**

|  |
| --- |
| Projekteerimistööde kõikide etappide teostamiseks alates hankelepingu sõlmimisest on 3 kuud.  Ehitusprojekti koostaja autorijärelevalve lõpeb ehitustööde lõppemisega. |

**9. LISAD:**

Lisa 1. Asendiplaan

Lisa 2. Kaitseväärtuste väljavõte (KVV, versioon vastavalt juurdepääsupiirangule).

Lisa 3. RMK külastusobjektide komplektsuse ja korrasoleku juhis.

Lisa 4. RMK Juhis külastustaristu infomaterjalide kujundamiseks.

|  |  |
| --- | --- |
| **Koostas:** | Marju Pajumets |
| **Kuupäev:** | 01.10.2024 |